Zdravo.
Zovem se Simona.
Znate kako vam ljudi govore ako imate tremu dok ste na sceni,
zamislite da su ljudi u publici goli?
Kao da je to nešto zbog čega bi trebalo da se osećate bolje.
No, razmišlljala sam -
zamišljati sve vas gole u 2018. se čini nekako čudnim i pogrešnim.
Kao, svi se svojski trudimo da prevaziđemo takve stvari,
pa nam je potreban novi metod da se nosimo sa tim,
ako se unervozimo na sceni.
I ja sam shvatila da bih zaista volela
kad bih mogla da posmatram vas onoliko koliko vi posmatrate mene -
samo da se sve malčice uravnoteži.
Stoga, kad bih imala mnogo više očiju,
onda bi nam svima bilo neprijatno, zar ne?
Pa sam tokom priprema za ovaj govor napravila sebi majicu.
(Šuškanje)
(Smeh)
Oči za lutke.
Bilo mi je potrebno 14 sati
i 227 očiju za lutke da napravim ovu majicu.
A biti u stanju da vas posmatram koliko vi posmatrate mene
je zapravo samo delom razlog zašto sam ovo napravila.
Drugi deo je zato što sam mogla to da uradim.
(Oči za lutke zveckaju)
(Smeh)
Dakle, pravim gomilu sličnih stvari.
Vidim problem i izumim nekakvo rešenje za njega.
Na primer, pranje zuba.
To je nešto što svi moramo da radimo i što je nekako dosadno,
i niko zaista ne uživa u tome.
Da ima sedmogodišnjaka u publici,
bili bi u fazonu: "To!"
Dakle, šta ako biste imali mašinu da to radi za vas?
(Smeh)
Nazivam je...
Nazivam je: "Četkica kacigom".
(Smeh)
(Zujanje robotske ruke)
(Smeh)
(Aplauz)
Dakle, moju četkicu-kacigu preporučuje nula od deset zubara,
i definitivno nije izvršila revoluciju u svetu stomatologije,
ali je u potpunosti promenila moj život.
Zato što sam napravila ovu četkicu-kacigu pre tri godine
i kada sam je završila,
otišla sam u dnevni boravak postavila kameru,
i snimila isečak od sedam sekundi nje na delu.
A do sad,
radi se o prilično uobičajenoj savremenoj bajci
o devojci koja nešto objavi na internetu,
internet munjevito zgrabi devojku,
na hiljade muškaraca krenu u pohod na odeljak za komentare
da je zaprose -
(Smeh)
Ona ih sve ignoriše, napravi Jutjub kanal
i nastavi da pravi robote.
Otad sam za sebe izdubila tu malenu nišu na internetu
kao izumiteljka beskorisnih mašina
jer kao što svi znamo,
najlakši način da budete najbolji u svojoj oblasti
jeste da izaberete veoma usku oblast.
(Smeh)
(Aplauz)
Dakle, vodim Jutjub kanal o mojim mašinama
i radila sam stvari poput šišanja kose dronovima -
(Zujanje drona)
(Smeh)
(Pad drona)
(Smeh)
(Zujanje drona)
(Smeh)
(Aplauz)
Preko mašine koja mi pomaže da se probudim ujutru -
(Budilnik)
(Smeh)
(Video) Simona: Uh!
Do ove mašine koja mi pomaže da iseckam povrće.
(Noževi seckaju)
Nisam inženjerka.
Nisam izučavala inženjering u školi.